टिम वाल्ज़
टिमोथी जेम्स वाल्ज़ ( / w ɔː l z / WAWLZ ; जन्म 6 अप्रैल 1964) एक अमेरिकी राजनीतिज्ञ, अमेरिकी सेना के गैर-कमीशन पूर्व अधिकारी और सेवानिवृत्त शिक्षक हैं। वे सन् 2019 से मिनेसोटा के 41वें गवर्नर के रूप में कार्यरत है। वो डेमोक्रेटिक फार्मर लेबर पार्टी (डीएफएल) के सदस्य हैं। वो सन् 2007 से सन् 2019 तक मिनेसोटा के अमेरिकी प्रतिनिधि सभा के सदस्य भी थे। उनका जन्म नेब्रास्का राज्य की वेस्ट पॉइंट काउंटी में हुआ। वाल्ज़ आर्मी नेशनल गार्ड के सदस्य भी रह चुके हैं। उन्होंने हाई स्कूल में शिक्षण, कृषि और विनिर्माण के क्षेत्र में भी काम किया हैं। बाद में उन्होंने चैड्रोन स्टेट कॉलेज और मिनेसोटा स्टेट यूनिवर्सिटी, मैनकैटो से पढ़ाई की। वो सन् 1996 में मिनेसोटा चले गए। सन् 2006 में कांग्रेस के चुनाव लड़ने से पहले, उन्होंने आर्मी नेशनल गार्ड में 24 साल तक और मैनकाटो स्कूल के जिले में सामाजिक अध्ययन शिक्षक के रूप में सेवा की थी। वो सन् 2006 में छः बार के रिपब्लिकन पदाधिकारी गिल गुटकनेख्त को हराकर मिनेसोटा से संयुक्त राज्य अमेरिका की प्रतिनिधि सभा के लिए चुने गए थे। उन्होंने अपनी जीत को पांच बार दोहराया। गवर्नर चुने जाने के बाद सन् 2019 में सेवानिवृत्त हो गए। वाल्ज़ आयोवा के साथ सीमा पर स्थित दक्षिणी मिनेसोटा के ज्यादातर ग्रामीण हिस्से का प्रतिनिधित्व करते थे। 6 नवंबर 2018 को, वाल्ज़ रिपब्लिकन उम्मीदवार, हेनेपिन काउंटी के आयुक्त जेफ जॉनसन को हराकर गवर्नर चुने गए । वाल्ज़ को 2022 के मिनेसोटा गवर्नर चुनाव में रिपब्लिकन उम्मीदवार स्कॉट जेन्सेन को हराकर फिर से चुना गया ।